ایونون ۱۷-ده فوتبول اوزره روسییا و یئنی زئلاندییا میللی کماندالارینین قارشیلاشماسی ایله ۱۰-جو کونفدراسییالار کوبوکو تورنیرینه ایستارت وئریلیب.
آخار. آذ خبر وئریر کی، سانکت-پطربورگ ایستادیونوندا کئچیریلن تورنیرین ایلک اویونوندا روسییا ییغماسی رقیبینی ۲:۰ حسابی ایله مغلوب ائدیب. اویونون ۳۱-جی دقیقهسینده یئنی زئلاندییا میللیسینین فوتبولچوسو میخائل بوخالل توپو اؤز قاپیسیندان کئچیریب. گؤروشون ۶۹-جو دقیقهسینده ایسه روسییا ییغماسینین هوجومچوسو فئدور سمولوو حساب آراسینداکی فرقی ایکی توپا چاتدیریب. بو حساب ماتچین سونونادک دییشمهییب.
«آ» قروپوندا ایکینجی اویون ایونون ۱۹-دا پورتوقالییا و مئکسیکا کوماندالاری آراسیندا کئچیریلهجک.
ایولون ۲-دک داوام ائدجک چئمپیوناتدا فیفا-نین ترکیبینه داخیل اولان ۶ کونفئدئراسییانی تمثیل ائدن سککیز کوماندا ایکی قروپدا موباریزه آپاریر. «آ» قروپوندا ائو صاحبی روسییا، یئنی زئلاندییا، پورتوقالییا و مئکسیکا، «ب» قروپوندا ایسه کامئرون، چیلی، آوسترالییا و آلمانییا میللیلری یئر آلیبلار.
قروپ مرحلهسینین اویونلارینا ایونون ۲۵-ده یئکون وورولاجاق. یاریمفینال گؤروشلری ایونون ۲۸-۲۹-دا، اوچونجو یئر اوغروندا اویون و فینال قارشیلاشماسی ایولون ۲-ده کئچیریلهجک.
azb_Arab azb_Arab azb_Arab azb_Arab azb_Arab